《余藏丁龙泓诗谢南屏五世法祖烎老人送檀香米之作即次原韵题其上》
清代·达受

无边世界此中藏，日月还应赋就将。短札有人曾乞米，旃林何处尚留香。

佛从舍卫城中过，我向沿门钵里尝。记得青精容一饱，当年笔墨喜逢场。

作者简介：（1791—1858）清僧。浙江海宁人，俗姓姚，字六舟，又字秋楫，号万峰退叟、小绿天庵僧。出家于海昌白马庙。性喜金石，善鉴别古器碑版，阮元称之为“金石僧”。又善刷拓古铜器款识，时称绝技。兼精刻竹。行脚半天下，后主西湖净慈寺，与戴熙、何绍基交善。有《小绿天庵吟草》等。